Sereko Ronayox ê Konfedarasyonê Yewîyanê Elewîyan  ê Ewropa (AABK) û wekîlo verên ê HDPyî Turgut Oker Anqara de ame destbendkerdene.
Dîya zanayene ke  derheqê Okerî de hetê Dadgerîya Cezaya Sulhî ya Yewine ya Semsûrî ra bi îdîyaya ''endamîya rêxistine'' qerarê cigêrayîşî est o. Okero ke hetê ekîbanê Mudirîya Asayîşî ya Çankaya ra ame destbendkerdene sewqê edlîye bi.
Okero ke rîyê  tewrbîyayîşê Newroze ra ame sûcdarkerdene bi sîstemê SEGBÎSî îfade da. Oker badê îfadeyî serbest ame veradayene.
